Frode Helgerud

Frode Helgerud (født 17. juni 1950 i Oslo) er en norsk næringslivsleder og politiker (H).

Etter examen artium ved Nordstrand gymnas i 1969 ble han cand.philol. ved Universitetet i Oslo i 1976. Helgerud var administrerende direktør i Sparebankstiftelsen DNB fra 2004 til 2014. Før dette var han konserndirektør for kommunikasjon i Gjensidige NOR og DnB NOR 1999–2004, informasjonsdirektør i Sparebanken NOR 1991–1999 og informasjonssjef for miljøforhold i Norsk Hydro 1985–1991. Han var også styreleder i Stiftelsesforeningen 2010–2012.

Helgerud var Høyres 8. kandidat til Stortinget fra Oslo ved stortingsvalget i 2013, og ble 2. vararepresentant. Han har tidligere vært formann i Den Konservative Studenterforening høsten 1974, redaktør i Minerva våren 1977, informasjonssekretær 1976–1978 og informasjonssjef 1978–1981 i Høyres Hovedorganisasjon, leder i Høyres gruppesekretariat på Stortinget 1981–1983, personlig sekretær for industriminister Jan P. Syse 1983–1985, 3. vararepresentant til Stortinget 1997–2001 og nestleder i Oslo Høyre 1998–2000.

Referanser

Eksterne lenker 
 
 
  

Vararepresentanter til Stortinget
Høyre-politikere i Oslo
Norske næringslivsledere
Norske kommunikasjonsfolk
Politiske rådgivere fra Høyre
Personer tilknyttet DNB
Personer tilknyttet Norsk Hydro
Alumni fra Universitetet i Oslo
Personer fra Oslo